tomron87/hebrew-wikipedia-sentences-corpus huggingface dataset:
בסוף הקליפ נרמז כי היא נכנסה לתוך התמונה, כאשר התמונה מציגה פסל אישה שקוע במים.
הגבר שניסה לחזר אחריה ונדחה מביט בתמונה ומנסה להבין מה קרה, בעוד אינדילה מתרחקת משם לתוך נוף טבע כלשהו.
פסל האישה מתחת למים הוא התמונה הפותחת את הווידאו קליפ לשיר S.O.S של אינדילה.
נכון ל-19 בינואר 2023, הווידאו קליפ צבר למעלה מ-302 מיליון צפיות, והוא הקליפ השני הנצפה ביותר של אינדילה.
השיר זכה להצלחה נאה במצעדים כאשר בשיאו הגיע למקום ה-11 בולוניה, ולמקום ה-13 בצרפת.
Trace Urban הוא ערוץ טלוויזיה צרפתי המשדר מוזיקה, ופונה לקהל האוהב מוזיקה עירונית.
יחד עם הערוץ הנוסף, Trace Sports Stars הערוץ זמין ב-130 מדינות בעולם.
הערוץ הוא ערוץ המוזיקה הפופולרי ביותר באפריקה שמדרום לסהרה.
בעבר היה הערוץ זמין גם בישראל דרך הפלטפורמה של Smart tv.
קלוד גרוניצקי ייסד את המגזין "True" בלונדון ומתמנה לעורך הראשי.
המגזין משנה את שמו ל"Trace" ועובר לניו יורק.
שלושה אנשים - קלוד גרוניצקי, לושז אוליבייה, וריצ'רד ויינר (בנקאי לשעבר) - מייסדים את Trace Media.
הגרסה האנגלית של המגזין "Trace" מתפרסם.
תחילת שידור Trace TV בצרפת, אפריקה ובעוד מקומות.
התרחבות בינלאומית במדינות דוברות צרפתית.
מתחילה לפעול הגרסה האנגלית של ערוץ Trace.
Trace TV מושק ביותר מ-30 מדינות שאינן דוברות צרפתית.
נכון לסוף 2004, Trace TV משודר בלמלעלה מ-60 מדינות באמצעות 9 פלטפורמות בלוויין ובכבלים.
התמקדות בפיתוח הבינלאומי של TRACE TV.
יצירת גרסאות בשפות זרות בהתאם לשוק המקומי.
הסימן המסחרי של TRACE מגיע גם לרדיו, אינטרנט ותקשורת ניידת.
בסוף השנה משודרים ערוצי Trace ביותר מ-100 מדינות.
מושק ערוץ Trace Tropical בפברואר.
בספטמבר מתחיל שידור רדיו באינטרנט.
פתיחת משרד של Trace בניו יורק.
TRACE נבחר לערוץ המוזיקה הטוב ביותר בדרום אפריקה והופך לערוץ המוזיקה העיקרי ביבשת.
Trace Tropical מקבל את פרס ערוץ המוזיקה הטוב ביותר.
ב-15 בדצמבר משנה TRACE את עיצובה.
ההכנסות של הרשת מגיעות מתמלוגים המשולמים בידי מפיצי הערוצים השונים, פרסום ורישיונות מותג ותוכן.
בישראל משודר הערוץ בפלטפורמת הטלוויזיה של טריפל סי, Smart tv.
Trace Sport Stars (נקרא גם TRACE ספורט) הוא ערוץ הטלוויזיה העולמי הרכילותי הראשון בעולם, העוסק בכוכבי עולם הספורט.
אירוע: אירוע חד-פעמי בו ניתנת לערוץ גישה בלעדית לכוכבי עולם הספורט.
הפמליה: תוכנית ובה מכירים את קרוביהם של ידוענים שונים.
אחרי המשחק: משדר לאחר משחק ובו מתייחסים לרגשות הידוענים לאחר המשחק.
בישראל משודר הערוץ בשידורי yes באפיק 67, וב-HOT באפיק 570. את הערוץ מפיקה בישראל חברת אימג'ין מדיה.
בעבר נקנס הערוץ ב-202 אלף ש"ח על שידור תכנים שסתרו את הרישיון שלו.
ערוצים נוספים בבעלות המותג "Trace"
Trace Tropical הוא ערוץ טלוויזיה צרפתי הנמצא בבעלות חברת Trace Partners.
הערוץ משדר מוזיקה, החל מפברואר 2009. הערוץ משדר קליפי מוזיקה טרופית כמו קונצרטים, ראיונות ודוקומנטורה.
הוא זמין בכבלים, בלוויין ובשירותי IPTV.
הערוץ זוכה בתואר ערוץ הטלוויזיה הטוב ביותר בידי Hot Bird TV Awards.
ב-15 בדצמבר 2010 משנה הערוץ את הזהות החזותית שלו, ומוסיף את הסיסמה "אנחנו אוהבים מוזיקה טרופית".
ב-9 בינואר 2014, הערוץ הפסיק לשדר על פלטפורמת Canalsat בצרפת.
מאז 2011: אנחנו אוהבים מוזיקה טרופית.
Trace Africa הוא ערוץ טלוויזיה מוזיקלי, שהוקם בשנת 2011 הנמצא בבעלות Trace Partners.
הערוץ משדר מוזיקה אפריקאית ותוכניות תרבות.
הערוץ הראשון מסוגו המשדר מוזיקה אפריקאית בצרפתית.
ב-15 בנובמבר 2011 הערוץ החל לשדר בפלטפורמת Canalsat באפריקה.
ב-8 בדצמבר 2011 הערוץ החל לשדר בשירות הטלוויזיה SFR1. בחודשים אפריל ומאי 2012 הערוץ החל לשדר גם ב-Orange ו-Freebox TV.
African Hit 10/30: דירוג קטעי המוזיקה האפריקאים הפופולריים ביותר.
"Toy" (בעברית: "צעצוע") הוא השיר הזוכה בתחרות אירוויזיון 2018 בביצועה של נטע ברזילי.
השיר, שמרבית מילותיו באנגלית, נכתב והולחן על ידי דורון מדלי וסתיו בגר, הופק ועובד על ידי בגר.
נטע נבחרה לייצג את ישראל באירוויזיון לאחר שזכתה בעונה החמישית של התוכנית "הכוכב הבא לאירוויזיון".
הווידאו קליפ לשיר בוים על ידי קרן חכמה.
נכון למאי 2023 הקליפ לשיר הוא הסרטון השני הנצפה ביותר בערוץ הרשמי של האירוויזיון באתר יוטיוב.
לצורך בחירת השיר הישראלי לאירוויזיון 2018, הוקמה ועדה שהורכבה מנציגי טדי יזמות והפקות וכאן תאגיד השידור הישראלי.
לוועדה הוגשו כ-150 שירים, מתוכם בחרה הוועדה בחמישה, שהועברו לעיבוד של נטע ברזילי.
את אחד השירים שעלו לחמישייה הסופית הגישה מארינה מקסימיליאן.
יממה לפני החשיפה הרשמית של השיר, ב-11 במרץ 2018, הוא דלף לאינטרנט.
תחילה, עלה חשש כי השיר אינו עומד בחוקי תחרות האירוויזיון, משום שמוזכרים בו מותגים כמו וונדר וומן, ברבי ופיקאצ'ו, ולכן האיגוד עלול לפסול אותו, אך חשש זה הוסר.
השיר עוסק בהעצמה נשית, כהמשך לקמפיין Me Too.
כותב השיר, דורון מדלי, ציין כי "יש פה מסר רציני של להגיד I'm not your toy – אני לא הצעצוע שלך.
אתה לא יכול לשחק איתי.
המשחקים בינינו בחדר הצעצועים כשהיינו ילדים נגמרו, ואני מתקדמת הלאה".
נטע ביצעה את השיר ב-8 במאי 2018, כשיר השביעי בחצי הגמר הראשון של אירוויזיון 2018, בו קיבלה את מרב הנקודות מהקהל ומהשופטים של המדינות המצביעות, והעפילה לשלב הגמר.
בביצועה של נטע באירוויזיון מכשיר הלופר המזוהה עמה הפיק אורות בלבד, ללא צלילים.
הופעתה לוותה בשלוש זמרות ליווי, ושולבו בה עשרות בובות מנקי נקו.
בגמר האירוויזיון זכתה נטע ברזילי במקום הראשון.
לאחר הדלפת השיר הוא דורג בחמישייה הפותחת של סוכנויות ההימורים.
מאוחר יותר, כיממה לאחר חשיפת השיר באופן הרשמי, טיפס השיר עד למקום הראשון בדירוג באתרי ההימורים עם מרב הסיכויים לנצח בתחרות.
לאורך כל הימים שקדמו לתחרות הוביל Toy את טבלאות ההימורים עם הסיכוי המרבי לזכייה, עד שבשבוע התחרות החל לטפס השיר הקפריסאי Fuego של הזמרת אלני פוריירה - שלבסוף הוא שהוביל עם מרב הסיכויים לזכייה.
עם זכייתו של Toy חשש זה התבדה.
ביום לאחר הזכייה באירוויזיון הושמע השיר 148 פעמים בתחנות רדיו ארציות ואזוריות בישראל וקבע שיא השמעות ישראלי חדש.
בנוסף הושמע השיר 256 פעמים בשש מדינות שונות ברחבי אירופה.
הפופולריות של השיר הביאה ליצירה של מחוות רבות וסרטוני תגובה מרחבי העולם וגם לא רק ממדינות אירופה, בהם סרטון שהפך ויראלי ברשת, של נערים ונערות משכונת עוני באוגנדה הרוקדים לצלילי השיר.
השיר היה השיר הישראלי הראשון שנכנס אל מצעד האייטונס של ארצות הברית.
השיר ספג גם ביקורת שלילית, בין השאר בשל אופיו הלא שגרתי.
סלבדור סובראל, נציגה של פורטוגל וזוכה באירוויזיון 2017, כינה את השיר "נורא".
מבקרת באתר Telegraph כינתה את השיר "שיר פופ ביזארי להפליא", אך נתנה לו ציון של 5 מתוך 5. אתר ביקורת המשחקים Kotaku אף טען שהשיר הזוכה הוא השיר הגרוע ביותר שהיה בתחרות בשל התוכן הרדוד וחוסר הרמוניות, אך שיבח את השימוש בטכניקה של לופים.
השימוש במושגים מהתרבות היפנית אף הוא ספג ביקורת בטענה שהוא מהווה ניכוס תרבותי.
גבריאל בוקובזה טען שהשיר הוא "טקסט כוחני שמחפצן גברים במטרה להשתמש בהם ואף לבזות אותם".
תוכנית סאטירה הולנדית של הקומיקאית סאנה ואליס דה-פריס הציגה גרסת חיקוי לשיר בה תוכן השיר הביע ביקורת קשה כלפי מדינת ישראל וכנגד פעילותיה הצבאיות.
שיר זה אף כלל מאפיינים אנטישמיים.
החיקוי זכה לביקורת שלילית רבה בישראל, בהולנד ובכל רחבי אתרי הרשת החברתית.
השיר נבחר כשיר השנה במצעד הפזמונים העברי השנתי של רשת כאן גימל לשנת תשע"ח (2018), והגיע למקום השני במצעד השנתי של גלגלצ ואתר ynet.
השיר נכלל במשחק Just Dance 2019 שיצא לחנויות ברחבי העולם בסוף אוקטובר 2018.
באפריל 2019, חשף דורון מדלי, כותב השיר, כי שמו של נשיא ארצות הברית טראמפ, נאמר בשיר במכוון.
במרץ 2018, עוד לפני האירוויזיון, הצביע בן שלו, מבקר המוזיקה של הארץ, על דמיון בין הפזמון ללחן של הלהיט "Seven Nation Army" של הווייט סטרייפס.
לאחר הזכייה, התלוננה חברת יוניברסל רקורדס על הפרת זכויות יוצרים.
בפברואר 2019 דווח כי ג'ק וייט צורף לרשימת מלחיני השיר במסגרת הסכם בין הצדדים, ויקבל חלק מהתמלוגים.
הקליפ של השיר בערוץ הרשמי של האירוויזיון באתר יוטיוב זכה להצלחה מיידית, ונכון ליוני 2020 עם למעלה מ-132 מיליון צפיות וכ־1.3 מיליון לייקים, הקליפ הוא הסרטון השני הנצפה ביותר בערוץ היוטיוב הרשמי של תחרות האירוויזיון.
הקליפ של השיר פורסם גם בערוץ של "כאן" ביוטיוב, ונכון ליוני 2020 עם למעלה מ-41 מיליון צפיות ולמעלה מ-300 אלף לייקים.
בישראל, השידור החי של הגמר באמצעים הדיגיטליים השיר זכה לכ-2 מיליון צפיות, ואילו בטלוויזיה זכה לרייטינג של 48%, שווה ערך ל-1.45 מיליון צופים.
מדינהתוארמכירות ברזיל (Pro-Música Brasil) זהב 20,000
יעל יקל הקליטה את השיר ביידיש.
ורקה סרדוצ'קה ביצעה את השיר בחלק האומנותי של אירוויזיון 2019.
Town Life היא מכונית מיקרו מתוצרת Town Life S.p.A אשר מיוצרת משנת 2000 ועד היום,
דגם ה- הוצג לראשונה בתערוכת המכוניות הבינלאומית בבולוניה בשנת 1999
את דגמי "Town Life" התחיל לייצר טונינו למבורגיני, בנו של פרוציו למבורגיני בשנת 2000. בשנת 2001 נמכרה יחידת ייצור ה-"Town Life" לחברת
אין כל קשר בין דגם ה-"Town Life" למותג היוקרה למבורגיני, למרות שמשפחת למבורגיני הייתה מעורבת בייצור הדגם.
מנוע בעירה פנימית - מנוע דיזל 505 סמ"ק
מנוע חשמלי - רכב חשמלי מונע מצבר
לוח מחוונים - במרכז הדשבורד
גיל נהיגה לדגם - 14 שנים עם רישיון נהיגה לקטגוריה
Toy-Box היא להקה דנית שפעלה בתחום מוזיקת פופ.
הלהקה כללה זוג מוזיקאים, אנילה מירזה שנולד בדנמרק להורים מפקיסטן ואמיר אל-פלאחי שנולד להורים ממרוקו.
הלהקה זכתה להצלחה כבר באלבום הראשון שלה Fantastic שיצאה בשנת 1999. השיר הראשון של האלבום Tarzan & Jane יצאה כבר בשנת 1998 כסינגל והגיע למקום השני במצעד הפזמונים בהולנד ודנמרק ובמקום השלישי בנורווגיה.
האלבום עצמו הגיע למקום הראשון בהולנד ושלישי בדנמרק.
בהמשך שירים נוספים של האלבום כמו Best Friend ו-The Sailor Song יצאו כסינגל, אך זכו להצלחה פחותה.
אלבום נוסף של הלהקה Toy Ride יצאה בשנת 2001 אך הגיע למצעד הפזמונים בדנמרק רק למקום 22.
בעקבות כך הלהקה פורקה וחברי הלהקה פנו לקריירה עצמאית.
בשנת 2017 הם התאחדו מחדש ועשו סבב הופעות לצד להקות אחרות לרבות אקווה עם שירים משנות ה-90 של המאה ה-20.
שנה פרטי האלבום מיקום בשיא פרסיםדנמרקהולנדנורווגיהשוודיהפינלנד1999 Fantastic
"Tout l'univers" (בעברית: "כל היקום") הוא שיר שהוקלט על ידי הזמר השווייצרי גיונס טירס.
השיר ייצג את שווייץ באירוויזיון 2021 שהתקיים ברוטרדם שבהולנד.
ב-4 במרץ 2020, רשות השידור השווייצרית (SRF) הכריזה כי גיונס טירס נבחר לייצג את שווייץ באירוויזיון 2020, עם השיר "Répondez-moi".
ב-2021, רשות השידור השווייצרית אישרה כי גיונס טירס ימשיך וייצג את שווייץ באירוויזיון 2021.
שווייץ שובצה להתמודדות בחציו השני של חצי הגמר השני.
ב-20 במאי 2021, ביצע גיון את השיר בחצי הגמר, והגיע למקום הראשון עם 291 נקודות.
ב-22 במאי, בגמר התחרות, הגיע גיון למקום השלישי עם 432 נקודות.
Tour De Force הוא סיבוב הופעות שערך המוזיקאי הבריטי אלטון ג'ון ב־1986 באוסטרליה, עם התזמורת הסימפונית של מלבורן.
סיבוב ההופעות כלל 28 הופעות.
במהלך סיבוב ההופעות שר ג'ון באופן צרוד ומאומץ באופן ניכר.
לאחר בדיקות שעבר אצל מומחים באוסטרליה, התגלה שהוא סובל מפוליפים על מיתרי הקול.
לאחר סיבוב ההופעות עבר ג'ון ניתוח להסרת הגידולים ממיתרי קולו.
הניתוח גרם לשינוי קולו לצמיתות.
סיבוב ההופעות "Tour De Force" באוסטרליה עם התזמורת הסימפונית של מלבורן היה פרי חודשים של תכנון והכנה.
הוא גם גילה את מוסר העבודה וכושר ההתמדה יוצאי הדופן של הזמר, שהתמיד במסע אף על פי שסבל מכאבים חזקים וקשיים בזמרה עקב מה שהתגלה כגידולים לא ממאירים על מיתרי הקול שלו, גידולים שהצריכו אותו לעבור ניתוח להסרתם.
זאת נוסף על מצבו הגופני והנפשי שהיה ירוד ממילא, עקב בולימיה והתמכרותו לסמים ולאלכוהול, שהיו בשיאם בשנים אלה.
סיבה מרכזית לתזמון מסע ההופעות לסוף השנה היה רצונו של ג'ון לתמוך בנבחרת אנגליה בקריקט , שביקרה באוסטרליה באותה תקופה כדי להשתתף בטורניר ה"אשס" המסורתי.
ג'ון שהה עם הנבחרת למשך רוב המסע ואף שימש די ג'יי במסיבת הניצחון שלה, לאחר שזכתה בגביע.
סיבוב ההופעות הסימפוני המצועצע והמתוכנן לפרטיו, הראשון מסוג זה שנערך על ידי כוכב רוק, הסתיים ב־11 הופעות במרכז הבידור של סידני.
הלהקה שליוותה את ג'ון בסיבוב הייתה מורכבת בעיקרה מהנגנים שליוו אותו בהקלטת האלבום "Leather Jackets".
נוספו להם חטיבת כלי הנשיפה Onward International, שלושה זמרי רקע, ושני נגני כלי הקשה (עם ריי קופר, שחזר ללהקה והצטרף לג'ודי לינסקוט ).
המופע שג'ון העלה היה תוצאה של חמישה חודשי תכנון, וחזרות רבות מאוד.
הייתה זו הפעם הראשונה מזה שנתיים שג'ון הופיע באוסטרליה.
המופע היה מורכב משני חלקים.
החלק הראשון היה הופעה אופיינית של ג'ון ולהקתו.
בחלק השני הצטרפה התזמורת הסימפונית של מלבורן אל ג'ון ולהקתו.
בחלק הראשון הופיע ג'ון עם להקה שמנתה 14 נגנים, שאליהם הצטרפו זמרי ליווי וחטיבת כלי הנשיפה Onward International.
בחלק הזה לבש ג'ון תלבושות ראוותניות אופייניות: פאות המחקות תספורת "מוהיקני" ואת שערה של טינה טרנר, ומשקפיים מוזרים אופייניים.
בחלק השני הצטרפו אל ג'ון ולהקתו 88 נגני התזמורת הסימפונית של מלבורן.
בחלק הזה התלבש ג'ון באופן קלאסי יותר, עם פאה מנופחת ותלבושת המחקות את אופנת סוף המאה ה־18 / אמצע המאה ה־19. בראיונות הזכיר ג'ון את המלחינים מוצרט ושופן כמודלים לתלבושות שנלבשו בחלק הזה של ההופעה.
מעצב האופנה בוב מאקי עיצב את כל התלבושות שלבש ג'ון במסע ההופעות.
אורך המופע היה בדרך כלל כשלוש שעות, שבהן בוצעו 34 שירים.
סיבוב ההופעות הסתיים בהופעה שנערכה ב־14 בדצמבר 1986 במרכז הבידור של סידני.
ההופעה הוקלטה, וחלקה השני יצא לאור (עם עריכה) ביוני 1987 באלבום ההופעה "Live in Australia with the Melbourne Symphony Orchestra".
ג'יימס ניוטון הווארד, שהיה מלחין עם עתיד מבטיח בהוליווד באותה תקופה, הצטרף וערך התאמות לתזמורת בת 88 נגנים של העיבודים התזמורתיים המקוריים שלו ל־"Tonight", וכן של עיבודים של פול בקמסטר לשירים נוספים, עיבודים שנועדו כולם במקור לתזמורת קטנה יותר.
ניוטון הווארד גם כתב עיבודים תזמורתיים חדשים לשיר "Don't Let the Sun Go Down on Me", שבמקור כלל רק עיבודי כלי נשיפה.
הגידולים במיתרי הקול, הניתוח ושינוי הקול
ג'ון התנסה בבעיות בקולו כשנה לפני סיבוב ההופעות, בעיות שהחריפו במהלך מסע ההופעות באוסטרליה.
הוא התקשה לשיר, השתעל על הבמה וחווה כאבים חזקים כששר.
כששר, קולו נשמע צרוד, מתוח ומאומץ.
הוא היה אמור לערוך שלוש הופעות בפרת', אך נאלץ לבטל את אחת ההופעות: לדברי .
הורו לו לא לדבר במשך ארבעה ימים.
לקראת סיום המסע ג'ון אף התמוטט על הבמה בהופעה בסידני.
חברי להקתו סיפרו לימים שג'ון חשש מאוד שמא הוא לוקה בסרטן בגרון, וסיפר להם בדמעות על דאגותיו.
בבדיקות שנערכו לאחר ההופעה האחרונה, התגלו על מיתרי קולו "נגעים לא ממאירים" (או פוליפים).
ג'ון, שלקראת סוף שנות ה־80 (כלומר, גם במהלך סיבוב ההופעות) היה בשיאה של הבולימיה שלו והתמכרותו לסמים ולאלכוהול, סיפר שרופא אמר לו שעישון מריחואנה גרם לגידולים על מיתרי קולו.
כשלושה שבועות לאחר תום סיבוב ההופעות, בינואר 1987, עבר ג'ון ניתוח להסרת הגידולים.
ההופעה האחרונה בסיבוב ההופעות הייתה ההופעה האחרונה לפני הניתוח.
אף על פי שהניתוח הצליח לחלוטין, קולו של ג'ון השתנה בעקבות הניתוח לצמיתות: מטנור לבריטון.
ג'ון סיפר על השפעות הניתוח על קולו: .
ג'ון הודה שהטענות שנשמעו על איבוד הפלסט שלו , אבל מבחינות אחרות כישוריו כזמר השתפרו באופן משמעותי: .
באופן אירוני, חרף הבעיות בקולו, ההופעות נחוו אצל הקהל כהצלחה גדולה.
ג'ון השקיע את כולו בהופעות משום שחשש שהוא מאבד את קולו לצמיתות.
בהופעה האחרונה, הוא פחד שתהיה זאת הופעתו האחרונה בכלל.
לאחר הניתוח, ג'ון לקח כמה חודשי מנוחה מהקלטות ומסיבובי הופעות.
חלק שני: ג'ון, הלהקה והתזמורת הסימפונית של מלבורן
הלנה ספרינגס – זִמרת רקע
"Tous les mêmes" (בעברית: "כולם אותו הדבר") הוא שיר של הזמר-יוצר הבלגי סטרומאה, שיצא בשנת 2013. השיר הגיע למקום הראשון במצעדי הסינגלים בבלגיה ובצרפת.
הקליפ, בבימויו של הנרי שולפילד, עלה ליוטיוב ב-18 בדצמבר 2013, וכולל בחלקו את סטרומאה כאשר הוא לבוש כאישה.
השיר מתאר את חייו של סטרומאה כאישה.
אפקטי התאורה בסרטון נועדו להבדיל בין סטרומאה הזכר לנקבה, כאשר האור הירוק מייצג את סטרומאה כזכר, והאור הוורוד מייצג את סטרומאה כנקבה.
נכון לדצמבר 2021, זכה הקליפ למעלה מ-328 מיליון צפיות.
בשנת 2017, ביצעה אנג'לינה את השיר במהלך גמר דה ווייס ילדים צרפת, בו היא זכתה.
Township הוא משחק חקלאות ובניית עיר שפותח והושק במספר פלטפורמות על ידי Playrix.
המטרה היא להקים עיר על ידי בניית מפעלים, קצירת יבול וייצוא סחורות.
הרעיון המרכזי של המשחק להפוך את העיר שלכם למשגשגת יותר על ידי הגדלת האוכלוסייה.
המטרה המרכזית של המשחק היא להרחיב את העיר שלכם, באמצעות מגוון פעולות:
בניית מפעלים וייצור מזון וחומרים נוספים.
הקמת חווה הכוללת חיות (פרות, תרנגולות, כבשים וכו') וחלקות אדמה.
רכישת מבנים ציבוריים ובניית בתים לתושבים.
שדרוג הניראות של העיר על ידי קניית קישוטים.
המשחק מתחיל בקצירת יבולים (בהתחלה קצירת חיטה, ובהמשך גם תירס, גזר, תפוחי אדמה, קני סוכר, קקאו, עגבניות, משי, תותים, אורז וכו').
לאחר מכן יש לבנות מפעלים המשמשים לייצור מוצרים - בעיקר כדי לצבור מטבעות ונקודות.
ברמות הראשונות של המשחק, השחקנים נעזרים בדמות בשם ארני.
לדוגמה, הוא מסביר שתהליך האכלת הפרות וייצור חלב יכול להימשך 20 דקות או להתרחש מיד על ידי שימוש בדולרים במשחק.
כדי לייצר ביצים, צמר ובייקון, שחקנים יכולים להביא לחווה תרנגולות, כבשים וחזירים.
יש יותר מ-250 מוצרים שניתן לקצור או לייצר.
המשחק מסונכרן עם זמן אמת, והתגמולים עבור משימה שנלקחה תלויים בזמן שלו לייצור מוצרים.
ככל שעולים רמות, שחקנים מקבלים גישה לפעילויות ותכנים חדשים במשחק, כמו מכרה, גן חיות ונמל.
החל מרמה 6, נפתחים במשחק משחקים פנימיים.
לדוגמה: משחקי מבוכים, משחקי ניהול מסעדה, משחקים בסגנון Candy Crush ועוד.
משך כל משחק הוא 3–4 ימים.
לכל משחק יש לולאת התקדמות, באמצעותה צוברים בנקודות ומתחרים מול שחקנים אחרים בצבירת נקודות.
המשחק מעודד אינטראקציות בין שחקנים על ידי הצטרפות לקבוצות.
חברים בקבוצות יכולים לבקש עזרה כאשר יש להם מחסור במוצר מסוים אשר הם זקוקים לו, לתרום סחורה למטוסים ורכבות ולקחת חלק במרוצי סירות הכוללים משימות קבוצתיות ומשימות אישיות.
בנוסף יש לכל קבוצה צ'אט כדי להגביר את ההיבט החברתי ושיתוף הפעולה בין השחקנים.
עלייה לרמה 5 פותחת תחנת רכבות משא המאפשרת החלפת סחורות (מוצרים) עבור חומרי בנייה וכלי כרייה.
בשלבים מתקדמים יותר, ישנה אפשרות לשדרג את הרכבת כדי להפחית את זמן הנסיעה שלה וגם לרכוש שתי רכבות נוספות.
ניתן להקים אדמות חקלאיות רק על סמך מספר תושבי העיר, וככל שיש יותר תושבים, כך אפשר להקים יותר שטחים חקלאיים.
עם זאת, יש מגבלה על מספר התושבים לעיר, וכדי להגדיל את מכסת האוכלוסייה, צריך לבנות מבני קהילה ציבוריים.
אבל בניית מבני קהילה דורשים חומרי בנייה.
הדרך היחידה להשיג חומרים אלו היא באמצעות שליחת רכבות.
הרכבת תצא לנסיעתה רק כשהקרונות יהיו ארוזים בסחורה שהתבקשתם לשלוח.
לוקח לכל רכבת בין שעתיים עד 5 שעות לספק את הסחורה, ואז תגיע רכבת נוספת לתחנת הרכבת מלאה בחומרי בנייה וכלי כרייה.
ברכבת יש החל משלושה קרונות.
הקושי להרחיב את שטח העיר עולה ככל שמתקדמים יותר ברמות המשחק.
בהתחלה, שחקנים צריכים לתרום רק כסף כדי להרחיב את אזור העיר, אך בהמשך צריך לתרום גם אתים, גרזנים ולהבי מסור.
פריטים אלו ניתן להשיג גם רק דרך הרכבת.
בשלבים המאוחרים יותר של המשחק, התמלאות המחסן של העיר היא אחת הבעיות המורכבות ביותר עבור השחקנים, כי כמעט כל הפעולות במשחק דורשות מקום אחסון במחסן.
אחד הפתרונות לכך הוא שדרוג המחסן באמצעות תרומת חומרי בנייה (מסמרים, פטישים וצבע).
כל חומרי השדרוג (כולל חומרים להרחבת שטח העיר וחומרי בנייה הדרושים למבני קהילה ציבוריים) תופסים שטח במחסן.
ככל ששטח המחסן יותר גדול, כמות חומרי הבנייה הדרושים לשדרוג המחסן עולה.
לכן, מומלץ מאוד לשדרג את המחסן אם התנאים מאפשרים זאת.
פתרון נוסף הוא למכור את המוצרים במחסן תמורת מטבעות, ובכך להפחית את העומס במחסן.
החל מרמה 17, נפתחת האפשרות לבנות מחדש שדה תעופה ולהשתמש במטוס כדי לצבור מטבעות ונקודות ולמלא הזמנות.
שדה התעופה דורש שהסחורה תהיה מוכנה בתוך ארגזים תוך 15 שעות.
לאחר שליחת המטוס לדרכו ובתנאי שהארגזים מלאים בסחורה כמובקש, מקבלים תיבת אוצר עם שלושה פרסים אקראיים.
אם שחקנים לא ישלחו מטוס תוך 15 שעות, המטוס יצא לדרכו בלי להעניק את הפרסים.
המרווח בין המטוסים הוא חמש שעות.
עם זאת, אפשר להחזיר את המטוס לשדה התעופה בתמורה לתשעה דולרים במשחק.
אחת הדרכים המשתלמות לצבירת מטבעות ונקודות במשחק היא שליחת הזמנות של תושבי העיר באמצעות מסוק.
כל תושב המופיע במפת העיר מבקש סחורה (יבול, מוצרים ממפעלים ועוד).
לאחר השלמת הזמנה עבור תושב, הסחורה ששלחת תרד מהמלאי שבמחסן.
החל מרמה 21, נפתחת האפשרות לשפץ את המכרה.
ישנם ארבעה סוגים של עפרות: נחושת, כסף, זהב ופלטינה, ואת כל סוגי העפרות אפשר להפוך למתכת במתקני ההיתוך.
ישנם שלושה כלים באמצעותם ניתן לחפור ולהרוס אריחי הסלע התת-קרקעיים: מכוש (שבירת אריח סלע אחד), דינמיט (פיצוץ שורה אופקית), ו-TNT (פיצוץ מעגל אריחי סלע).
כלי כרייה ועפרות אינם תופסים מקום במחסן.
המכרה מאפשר גם לחלץ יהלומים, מטבעות וחפצים אחרים.
החל מרמה 29, נפתחת האפשרות לשפץ את הנמל הימי.
באמצעות האוניות, ניתן להזמין סחורה ולמצוא ואוצרות נדירים.
המספר המרבי של אוניות הוא 4, וכל אוניה רשאית לשאת עד 3 ארגזי סחורה.
האוניה הראשונה מגיעה ללא עלות, השנייה עולה 5000 מטבעות, השלישית 8000 מטבעות, והרביעית 25000 מטבעות.
שחקנים יכולים לשלוח את האוניות לאיים כדי לרכוש פירות, ודגים על ידי תשלום במטבעות.
ישנם ארבעה איים: אי הפירות (הכולל אפרסקים, אבטיחים ושזיפים), אי הזית (הכולל ענבים, זיתים ולימונים), אי טרופי (הכולל בננות, קוקוסים ואננס), ואי הדייגים (הכולל דגים, שרימפסים, ולובסטרים).
החל מרמה 24, נפתחת האפשרות להקים גן חיות.
אימוץ חיות חדשות מאפשר רכישת קישוטים ומבנים נוספים לפריסת גן החיות (בית קפה, חנות מזכרות ומזון מהיר).
בנובמבר 2019, יצאה לדרך העונה הראשונה של משימות הפרופסור (Professor's Experiments).
במסגרת "משימות הפרופסור", נדרשים השחקנים להשלים משימות על מנת להרוויח נקודות ובכך להרוויח פרסים.
שחקנים שרכשו את כרטיס הזהב/מסלול הזהב (Golden Ticket/Gold Pass) יכלו לקבל את הפרסים הנדירים יותר, ביניהם סקינים לתחנת הרכבת, למטוס, למסוק וכו'.
החל ממרץ 2021, דמות הפרופסור הוסרה מסדרת העונות.
במסגרת שינוי זה, לכל עונה יש נושא אחרת ודמות הקשורה לאותו הנושא (לדוגמה: פיראט בעונת הפיראטים).
בנוסף לכך, הסקינים שניתן לקבל באמצעות רכישת כרטיס הזהב קשורים לנושא העונה (לדוגמה: ספינות גונדולה בעונת פסטיבל ונציה).
Township הושק ב-2011 כמשחק חברתי ב-Google+, ומאוחר יותר הוא הועבר לפייסבוק.
לאחר עיצוב מחדש, הוא הושק גם בסמארטפונים והפך למשחק הנייד הראשון של המפתחת Playrix.
הוא שוחרר עבור iOS ב-2012 ולאנדרואיד ב-2013. במהלך שש השנים הראשונות, המפתחים הוציאו לאור יותר משישים עדכונים.
"Tough" הוא שיר שהוקלט על ידי הראפר האמריקאי טראוויס סקוט ביחד עם הזמרת-יוצרת האמריקאית לנה דל ריי.
השיר יצא לאור ב-3 ביולי 2024, על ידי חברות התקליטים קוואליטי קונטרול מיוזיק ומוטאון, כסינגל שלא מתוך אלבום.
ב-9 במאי 2024, שותף קטע מהשיר בעמוד האינסטגרם, כאשר קטע שני מהשיר שותף ב-19 ביוני.
למחרת, דל ריי הופיעה בפנוויי פארק כחלק מסיבוב ההופעות שלה "Lana Del Rey's 2023–2024 tour", שם היא הביאה את קוואבו כאורח מיוחד וביצעו את השיר.
לאחר יציאת השיר, קטע של דל ריי וקוואבו שהקליטו את השיר שותף על ידי האחרון באינסטגרם.
לאחר צאתו, מגזין בילבורד אמר על השיר; "קצת קאנטרי, קצת טראפ ואלט-פופ, לרצועה בהפקת אנדרו ואט וסירקוט יש הוק חלומי שקשה להפסיק לזמזם כשהשיר נגמר." מגזין Clash תיאר את השיר כ"מדינה -מלכודת אמן", והעניק ציון תוך מתן 8/10.
+ תאריכי יציאות לאור ופורמטים עבור "I Luv It"אזורתאריך יציאהפורמט (ים)חברת תקליטיםמקורכלל העולם3 ביולי 2024הזרמת מוזיקה • הורדה דיגיטליתקוואליטי קונטרול • מוטאוןאיטליה6 בספטמבר 2024סינגל 7 אינץ'אינטרסקופ
"Toxic Till the End" (בעברית: "רעיל עד הסוף") הוא שיר של הזמרת הדרום קוריאנית ילידת ניו זילנד, רוזה.
הוא יצא ב-6 בדצמבר 2024 דרך חברת התקליטים The Black Label ואטלנטיק רקורדס כסינגל השלישי מתוך אלבום הבכורה שלה Rosie (2024).
השיר נכתב על ידי רוזה, מייקל פולק, אמילי וורן ואוון בלייר, כאשר בלייר גם הפיק את השיר.
השיר מדבר על מערכת יחסים רעילה.
מבקרים הביעו ביקורת חיובית על השיר בשל עומקו הרגשי וההפקה האנרגטית שלו.
השיר זכה להצלחה והגיע למקום הרביעי במצעד Circle Digital, והפך ללהיט הרביעי של רוזה שהגיע לעשירייה הראשונה בדרום קוריאה.
הוא הגיע למקום ה-15 במצעד בילבורד גלובל 200 ולמקום השישי במצעד העולמי ללא ארצות הברית, מה שאומר שהוא השיר השלישי שלה שהגיע לעשירייה הראשונה במצעד האחרון.
"Toxic Till the End" גם הגיע לעשירייה הראשונה בהונג קונג, סינגפור, טייוואן ומלזיה והגיע למצעדים באוסטרליה, קנדה, יפן, בריטניה וארצות הברית.
קליפ הנלווה לשיר בוים על ידי ראמז סיליאן ויצא לאור בערוץ היוטיוב של רוזה במקביל ליציאת הסינגל.
הקליפ מציג את רוזה והשחקן אוון מוק בסיפור אהבה רעיל, הקליפ צולם בגני אולד ווסטברי, ניו יורק.
רוזה קידמה את "Toxic Till the End" עם הופעות ב"תוכנית הלילה עם ג'ימי פאלון", "Le Gala des Pièces Jaunes", ו-"GMO סוניק 2025".
השיר היה מועמד לפרס הקיי-פופ הטוב ביותר בטקס של MTV לשנת 2025.
בדצמבר 2023, YG אנטרטיימנט חשפה כי אף על פי שכל חברות בלאקפינק חידשו את חוזיהן לפעילויות קבוצתיות, הן לא חתמו עם הסוכנות לפעילויות אישיות.
בשנה שלאחר מכן, רוזה חתמה על חוזה ניהול עם The Black Label ועל חוזה הקלטות עם אטלנטיק רקורדס כדי להשיק את קריירת הסולו שלה.
ב-1 באוקטובר 2024, רוזה הודיעה על יציאת אלבום האולפן הראשון שלה, Rosie.
ב-18 באוקטובר 2024, רוזה הוציאה את "Apt.", שיתוף פעולה עם הזמר האמריקאי ברונו מארס, כסינגל המוביל מתוך אלבום הבכורה שלה.
השיר זכה להצלחה מסחרית והגיע לראש מצעד בילבורד גלובל 200 ולמצעדים שונים ברחבי העולם, תוך שהוא נכנס לעשירייה הראשונה במצעד הבילבורד הוט 100 האמריקאי ובמצעד הסינגלים הבריטי.
רוזה הוציאה לאור את הסינגל השני של האלבום, "Number One Girl", ב-22 בנובמבר של אותה השנה.
ב-4 בדצמבר, רוזה הכריזה על "Toxic Till the End" כסינגל השלישי שייצא לצד האלבום ב-6 בדצמבר.
פוסטר טיזר נלווה לסינגל פורסם, המתאר גבר רץ אחרי הזמרת בגינה, ואחריו הוצאה לאור תמונת טיזר שנייה של השניים יושבים ומביטים זה בזה בחיבה.
"Toxic Till the End" תואר כשיר אמו פופ, פאוור פופ, וסינת'-פופ.
מבחינת הסגנון שלו, השיר הושווה מוזיקלית לאבריל לאבין ולטיילור סוויפט, במיוחד בהשוואה למבנים המלודיים ולתכנים של סוויפט בכתיבת השירים.
מבחינת התוכן, השיר משקף את הסערה של מערכת יחסים רעילה, תוך התבססות על חוויותיה האישיות של רוזה.
צוין כי השיר מתאר את רוזה גם כקורבן וגם כמשתתפת מרצון במערכת היחסים.
השיר, שנקרא במקור "האקס", קיבל השראה ממאהב לשעבר שהפך לנושא שיחה כה תכוף עבור רוזה עד שהם נודעו כ"האקס" בקרב חבריה.
רוזה שיתפה בראיון לתוכנית "The Zane Lowe Show" של אפל מיוזיק שהשיר היה תוצאה של הצורך שלה לסגור את החוויה, ואמרה: "דיברנו על האקס קצת יותר מדי, הגיע הזמן שנכתוב שיר בשם 'האקס'".
בסופו של דבר, עם זאת, שם השיר שונה מאוחר יותר ל-"Toxic Till the End".
במהלך פרק בסדרת הראיונות "Lie Detector Test" של ואניטי פייר רוזה הגיבה לשמועות שהשיר נוצר בהשראת ג'יידן סמית', והבהירה שהשיר אינו למעשה עליו ושהשניים מעולם לא היו במערכת יחסים, אף על פי שהם חברים טובים.
רובין מארי, שכתב עבור "קלאש", תיאר באופן חיובי את "Toxic Till the End".
ג'ף בנג'מין מבילבורד דירג אותו במקום הראשון בביקורת האלבום שלו, ושיבח את העומק הרגשי שלו ואת הפקת הפאוור פופ.
הוא כינה את השיר "רגע במסע הסולו של רוזה שבו היא יוצאת ממקומה בבלאקפינק כדי לאמץ באופן מלא את האינדיבידואליות שלה".
באופן דומה, אלינור קאר שכתבה עבור Renowned for Sound הדגישה את השיר כ"האזנה בלתי נשכחת", והחמיאה לו על "המילים הנוגעות ללב" ועל הגישה הסרקסטית שלו למערכת יחסים רעילה.
פרסתאריךקטגוריהתוצאהמקורפרס הווידאו קליפים של MTV7 בספטמבר 2025קליפ הקיי-פופ הטוב ביותרפרס MAMA29 בנובמבר 2025ההופעה הווקאלית הטובה ביותר – סולו
"Toxic Till the End" הגיע למקום השישי במצעד בבילבורד העולמי (ללא ארצות הברית) עם 50.4 מיליון השמעות.
בכך, רוזה הגיעה למקום הראשון עם שני שירים בו זמנית, כאשר הסינגל הקודם שלה, "Apt.", הגיע למקום הראשון במצעדים.
בדרום קוריאה, "Toxic Till the End" הגיע למקום ה-59 עם פחות מיומיים של השמעה.
בשבוע שלאחר מכן, הוא הגיע לשיאו במקום הרביעי במצעד, והפך ללהיט הרביעי של רוזה שהגיע לעשירייה הראשונה אחרי "On the Ground", "Gone" ו-"Apt.".
בארצות הברית, "Toxic Till the End" הגיע למקום ה-90 במצעד הבילבורד הוט 100, זהו השיר השלישי שלה במצעד אחרי "On the Ground" ו-"Apt.".
הקליפ לסינגל, בבימויו של ראמז סיליאן, יצא ב-6 בדצמבר 2024. הסרט צולם בגני אולד ווסטברי בלונג איילנד, ניו יורק.
הוא מציג את רוזה לצד השחקן האמריקאי אוון מוק המגלם את "האקס:.
הקליפ, בהשראת תוכנית הטלוויזיה המצליחה משנות האלפיים, "בנות גילמור", מספר סיפור אהבה רעיל בין שתי הדמויות, שמגיע לשיאו בסיום מר ודרמטי.
בתחילת הקליפ, מוק בעל השיער הוורוד עוצר את מכוניתה של רוזה בכביש כפרי לאחר שצמיג האופניים שלו מתפוצץ.
היא מתעניינת בו ומציעה לו טרמפ, מה שמוביל למונטאז' רומנטי-קומדיה של הימים הראשונים והמאושרים של הזוג, הכולל סצנות שלהם רודפים זה אחרי זה בגנים של אחוזה גדולה וחולקים חיבוק.
עם זאת, הבעיות במערכת היחסים גוברות, כאשר רוזה שמה לב שמוק מכסה את הטלפון שלו כדי להסתיר ממנה הודעת טקסט.
בכעס, היא מנסה לעזוב אך היא מגלה שהמכונית שלה התקלקלה.
הדינמיקה של בני הזוג ממשיכה להתחלף בין חיבוקים אוהבים לדחיפות כואסות.
אף על פי שנראה שהזוג המבולגן משלים שוב, רוזה מגלה שהפגישה המקרית שלהם בהתחלה הייתה, למעשה, תוכננה מראש על ידי מוק, בסוף הקליפ רוזה עוזבת אותו לתמיד.
הקרדיטים נלקחו מתוך הערות האלבום של Rosie.
אוון בלייק – כתיבה, הפקה
Transmission Control Protocol (בראשי תיבות: TCP; בעברית: פרוטוקול בקרת שידור) הוא פרוטוקול בתקשורת נתונים הפועל בשכבות התעבורה של מודל ה-OSI ובמודל ה-TCP/IP, ומבטיח העברה אמינה של נתונים בין שתי תחנות ברשת מחשבים באמצעות יצירת חיבור מקושר (Connection Oriented).
כאשר הוא משמש כחלק מחבילת הפרוטוקולים TCP/IP עושה הפרוטוקול שימוש בפרוטוקול ה-IP לצורך העברת הנתונים.
TCP מעביר את הנתונים שהועברו באמצעות IP, מוודא את נכונותם, ומאשר את קבלת הנתונים במלואם או מבקש שליחה מחדש של נתונים שלא הגיעו בצורה תקינה.
הקמת קשר – לחיצת יד משולשת
בעת הקמת הקשר בין שתי תחנות, משתמש פרוטוקול TCP בלחיצת יד בשלושה שלבים (three-way handshake):
SYN: תחנת המקור שולחת הודעה לפתיחת קשר (הודעה בפרוטוקול TCP בה דגל ה-SYN בפתיח נושא ערך "1").
SYN-ACK: תחנת היעד מקבלת את ההודעה ושולחת בתגובה הודעת אישור קבלה ואישור פתיחת קשר מצדה (הודעה בפרוטוקול TCP בה דגלי ה-SYN וה-ACK בפתיח נושאים ערך "1").
משקיבלה תחנת היעד הודעה זו היא יכולה כבר להתחיל לשלוח נתונים.
בשליחת ACK תחנת היעד למעשה מוסרת אישור לתחנת המקור על המספור ההתחלתי של חתיכות המידע שישלחו (Sequence number או בקיצור Seq).
המספור ההתחלתי הוא מספר אקראי שמכונה Initial Sequence Number או בקיצור ISN.
המספור לא מתחיל ב-0 אלא במספר אקראי עקב חשש מערבוב שתי שיחות שנערכות במקביל וחשש מניחוש המספר על ידי גורם שלישי.
בעזרת ה-ACK שהועבר לצד א', יוכלו הצדדים לתקשר.
ACK: תחנת המקור מיידעת את תחנת היעד על סיום מיסוד הקשר בהודעת ACK (הודעה בפרוטוקול TCP בה דגל ה-ACK בפתיח נושא ערך "1").
תחנת המקור מיידעת את צד ב' על המספור ההתחלתי שלה.
תעבורת המידע מתבצעת בשני שלבים שחוזרים על עצמם עד סיום העברת המידע.
צד א' ששולח את המידע כותב את המספור של החתיכה הראשונה בחבילה (Seq) שהוא מעביר ושולח גם את מספר הבתים שיש בה (Length או בקיצור Len).
למשל: Seq=1 Len=3. במקביל מפעיל צד א' שעון עצר, ואם לא מתקבל אישור מהצד השני על קבלת החבילה עד פקיעת השעון הוא שולח שוב את חבילת המידע.
השלב השני הוא שליחת התגובה של צד ב'.
התגובה מייצגת אישור קבלה (ACK) של החבילה הקודמת והודעה לצד א' שצד ב' מצפה בעצם לחבילה הבאה.
דוגמה: אם צד א' שלח: Seq=1 Len=3, וצד ב' יגיב על קבלת החבילה: Ack=4. צד ב' מציין שהוא קיבל את החתיכה האחרונה בחבילה הקודמת שנשלחה, ומוכן לקבלת החתיכה הבאה אחריה שמספורה הוא 4.
סגירת קשר מתבצעת באופן עצמאי כאשר כל צד מעביר חבילת FIN, והצד השני מאשר.
לאחר אישור חבילת FIN לא יקבל הצד שאישר את החבילה חבילות נוספות.
מכיוון ששני הצדדים צריכים לבקש את ניתוק הקשר (ולאשר אותו) ניתן לאפשר חיבור "חצי פתוח" אם רק אחד הצדדים סגר את הקשר.
לרוב מתבצעת סגירת הקשר על ידי לחיצת יד משולשת באמצעות שליחת ההודעות הבאה:
FIN-ACK: תחנת המקור מיידעת שהיא מעוניינת בסגירת הקשר ושולחת הודעת ACK על ההודעה האחרונה שהתקבלה והודעת ניתוק (הודעה בפרוטוקול TCP בה דגלי ה-ACK וה-FIN נושאים ערך "1").
FIN-ACK: הודעה זהה מתחנת היעד המאשרת את קבלת בקשת הניתוק ומבקשת לנתק את הקשר גם כן (מנקודה זו לא מועברים עוד נתונים בין התחנות).
ACK: הודעה מצד תחנת המקור המאשרת את סגירת הקשר.
(הודעה מסוג כזה לא נחשבת לחבילה הנושאת מידע)
בניגוד לפרוטוקול UDP שפועל גם הוא בשכבת התעבורה אבל דואג רק לריבוב ולא להעברה אמינה של הנתונים, פרוטוקול TCP דואג לשניהם מסיבה זו הוא גם יותר מורכב, יותר ארוך ומתאים להעברת סוגי מידע שונים שהאמינות אצלם יותר חשובה.
בדיקת אמינות הנתונים נעשה באמצעות חישוב Checksum (בדרך כלל באמצעות CRC).
מחשב המקור מחשב פונקציה על המידע הנשלח ומוסיף אותו כחלק מהפתיח של חבילת ה-TCP.
כאשר מחשב היעד מקבל את החבילה הוא משווה את תוכן הפתיח עם תוצאת חישוב חדשה של הפונקציה שהוא מבצע.
לאחר אימות הנתונים שולח מחשב היעד אישור למקור על מנת להודיע לו שהחבילה הגיעה באופן תקין.
אם הנתונים הגיעו בצורה לא תקינה מבקש מחשב היעד שידור חוזר של החבילה.
מאחר שמחשב המקור שומר עותק של הנתונים עד לקבלת אישור ההגעה שלהם מאפשר מנגנון לאשר קבלה של כל הנתונים שנשלחו.
אם מחשב המקור לא מקבל את האישור הוא מבצע שידור חוזר.
יש ל-TCP אפשרות להשתמש בפרוטוקול הצפנה SSL (Secure Sockets Layer), שיושב בין ה-TCP לאפליקציה והוא החלק התחתון של האפליקציה.
הוא דואג שכאשר האפליקציה נותנת מידע הוא עובר דרך ה-SSL והוא מצפין את המידע ומבטיח על ידי חתימה אלקטרונית שהמידע לא שונה בדרך ומספק זיהוי קצה.
לדוגמה: חיבור לבנק, אנו רוצים לדעת שאכן התחברנו לבנק ולא למתחזה.
נושא זה בולט בתחום אבטחת המידע והעיסוק בו בעולם רב.
לצורך בקרת הזרימה משתמש פרוטוקול ה-TCP ב"חלונות הזזה" (sliding windows) גודל החלון משתנה באופן דינמי במהלך התקשורת, כך שיתאים לרוחב הפס, וכן לכמות המידע שהיעד מסוגל לעבד.
מחשב המקור ממספר את החבילות במספרים סידוריים, בסדר עולה, כך שמחשב היעד יכול לעקוב אחרי הגעתן של כל החבילות ולהתריע במקרה שאחת מהן לא הגיעה, ובכך לאפשר למחשב המקור לבצע שידור חוזר.
בקרת הגודש מתבססת על משוב עקיף (implicit feedback), אשר מבוסס על ההנחה כי עיכוב בקבלת אישור על חבילה שנשלחה מעבר לזמן שהוקצב לקבלתו נובע מעומס בין שני מחשבי הקצה.
הנחה זו מתקיימת לרוב ברשתות פיזיות ופחות ברשתות אלחוטיות.
עם זאת, במסגרת הרחבה לפרוטוקולים TCP ו-IP (2001), נוספה תמיכה אופציונלית בבקרת גודש מפורשת.
הדגלים CWR ו-ECE נוספו לפתיח של הודעת TCP על חשבון השדה השמור שסמוך להם.
ניתן לסווג את האלגוריתמים למניעת גודש על פי תכונות שונות:
אופן זיהוי הגודש ברשת – כשחלקם מבוססים על איבוד חבילות (Loss), עיכוב בקבלת חבילות או סימון מפורש של על החבילה במצבי גודש.
היבטים ביצועים שבהם מטפל האלגוריתם: רוחב פס (bandwidth; B), אובדן קשר (L), הגינות (F), יתרון להתקשרויות קצרות (S), התקשרויות בקצב משתנה (V) וקצב התכנסות (C)
על מנת לאפשר לשירותי רשת שונים לעבור בין שני מחשבים על גבי אותו קו תקשורת משתמש הפרוטוקול בפורטים על מנת להבחין בין שירותי רשת שונים.
מחשב המקור מקצה פורט עבור השיחה ושולח את חבילת המידע לפורט ידוע ביעד.
זיהוי החבילה נעשה באמצעות ארבעת הפרמטרים (מחשב שולח, פורט שליחה, מחשב מקבל, פורט קבלה).
חבילת TCP כוללת פתיח באורך משתנה המורכב משדות קבועים בגודל 20 בתים ושדות אופציונליים בגודל של עד 40 בתים (בכל מקרה גודל הפתיח הוא כפולה של 32 סיביות).
לאחר הפתיח מצורפת מסגרת המידע בגודל משתנה הקטן מ-65,495 בתים.
פורט המקור (16 סיביות) – שדה המכיל את מספר הפורט במחשב המקור.
פורט היעד (16 סיביות) – שדה המכיל את מספר הפורט במחשב היעד.
מספר סידורי (32 סיביות) – יש להבחין בין שני מקרים:
דגל SYN נושא ערך "1" (החבילה היא חלק מהקמת הקשר) – המספר בשדה מכיל את מספר החבילה שממנו יתחילו למנות (המספר הסידורי של חבילת המידע הראשונה יהיה למעשה המספר הזה + 1).
דגל SYN נושא ערך "0" (החבילה היא חלק מרצף התקשורת בין המחשבים) – המספר בשדה מכיל את מספר החבילה הנוכחית ביחס לתקשורת הפתוחה בין שני המחשבים (TCP session).
מספר אישור (32 סיביות) – (ACK) שדה מכיל את המספר הסידורי של ההודעה הבאה לה מצפה התחנה ומהווה אישור קבלה על כל ההודעות בעלות מספר סידורי הקטן ממנו.
המידע בשדה תקף רק כאשר דגל ACK נושא ערך "1".
היסט המידע/אורך הפתיח (4 סיביות) – שדה זה מכיל את גודל הפתיח (ביחידות של 32 סיביות) של החבילה הנוכחית שהוא גם ההיסט מתחילת החבילה עד לתחילת המידע.
שמור (3 סיביות) – שדה השמור לשימוש עתידי (אמור להכיל אפסים).
NS – (ראשי תיבות של Nonce Sum), דגל נסיוני שנועד להגן נגד הסתרה זדונית של פקטות מהשולח.
CWR – (ראשי תיבות של Congestion Window Reduced), דגל המודיע על יכולתו של המחשב לתמוך בהודעות הנשלחות בהתאם להרחבה ECN.
מחשב יעלה את הדגל לערך "1" לאחר קבלת הודעה בה דגל ECE היה פעיל.
ECE – (ראשי תיבות של ECN-Echo):
אם דגל SYN נושא ערך "1" – מציין כי תקשורת ה-TCP בין שני המחשבים יכולה לעבוד בהרחבה ECN.
אם דגל SYN נושא ערך "0" – מציין כי במהלך תקשורת TCP רגילה הגיעה חבילת IP בה נעשה שימוש בשדה ECN.
URG (Urgent) – דגל המודיע על מידע דחוף אשר מיקומו נמצא בשדה "היסט למידע דחוף".
ACK (Acknowledgment) – דגל הנותן תוקף למספר בשדה "מספר האישור".
PSH (Push) – דגל המפעיל את פונקציית הדחיפה של הפרוטוקול.
RST (Reset) – דגל המבקש את אתחול הקשר בין המחשבים.
SYN (Synchronize) – דגל מציין את שלב הקמת הקשר, או (בשיתוף עם דגל ECE) הודעה במסגרת הרחבה ECN.
FIN (Finish) – דגל המציין את סיום הקשר.
נשלח תאורטית פעם אחת מכל צד.
גודל חלון הקליטה (16 סיביות) – מספר הבתים אותם יכול המחשב לקלוט החל ממספר ההודעה שצוין בשדה מספר האישור (ACK).
סיכום ביקורת (16 סיביות) – checksum, מספר האימות של הפתיח וחלק מהפתיח של שכבת ה IP.
היסט למידע דחוף (16 סיביות) – אם דגל URG נושא ערך "1", הערך בשדה זה מציין את ההיסט למיקום מידע דחוף (לרוב אינו בשימוש).
אפשרויות שונות (0–40 בתים) – שדה אופציונלי שיכול להכיל בין היתר את גודל הסגמנט המרבי (Maximum Segment Size, MSS) לשימוש בפרוטוקול.
גודל השדה נקבע על פי שדה "אורך הפתיח", אם האורך המצוין אינו גדול מ-5 שדה זה כלל לא נמצא.
ריפוד אפסים (0–4 בתים) – שדה שתפקידו למלא את הפתיח ב-"0" על מנת להגיע לכפולה שלמה של 32 סיביות.
Train of Thought הוא אלבום האולפן השביעי של להקת דרים ת'יאטר שיצא לאור בשנת 2003.
יוג'ין פרייזן - צ'לו בשיר "Vacant"
Transformer הוא אלבומו השני ואלבום הפריצה של לו ריד שיצא בנובמבר 1972. אלבום זה כלל בעיקר חומר חדש, בניגוד לאלבום הסולו הראשון שלו, Lou Reed, שכלל שמונה שירים שהוקלטו לפני כן בידי הוולווט אנדרגראונד.
האלבום הופק בידי דייוויד בואי ומיק רונסון, שגם עיבדו את שירי האלבום בצוותא עם ריד.
האלבום מכיל להיטים גדולים כמו "Walk on the Wild Side" ,"Perfect Day" ו-"Satellite of Love" שהובילו אותו להצלחה מסחרית גדולה יותר מאשר זו של אלבומיה של הוולווט אנדרגראונד והפך את ריד לכוכב גדול בפני עצמו.
"Andy's Chest" ו-"Satellite of Love" הוקלטו על ידי ריד כבר במסגרת הוולווט אנדרגראונד, אך לא נכללו באלבומי הלהקה.
הם עובדו מחדש מסגנון קצבי ופופי לבלדות עדינות.
"Walk on the Wild Side" הפך ללהיט בינלאומי גדול וזכה להשמעות מרובות ברדיו על אף נושאיו הפרובוקטיביים הכוללים טרנסקסואליות, סמים ומין אוראלי, והוא נחשב בעיני רבים לשירו האולטימטיבי של ריד.
השיר מתאר את מסעותיהם של מספר דמויות אל העיר ניו יורק והוא מהווה מעין ביוגרפיה של הדמויות מתוך סדנת "The Factory" של אנדי וורהול שכונו ה"וורהול סופרסטארס".
השיר הושפע גם מהרומן "A Walk on the Wild Side" של נלסון אלגרן והוא כולל נגינת סקסופון וקונטרבס.
"Perfect Day" הוא שיר אהבה פשטני-במתכוון ("גרמת לי לשכוח את עצמי; האמנתי שאני מישהו אחר, מישהו טוב"), עד כדי כך שרבים פירשו אותו כשיר אהבה לסם ההרואין לו היה ריד מכור במהלך שנות השבעים.
ריד עצמו הקליט גרסה חדשה של השיר עבור אלבום הקונספט השאפתני שלו מ-2003, "The Raven", בביצועו של אנתוני הגרטי.
"Satellite of Love" מתאר אדם הצופה בשיגורו של לוויין בטלוויזיה, אך עוסק למעשה בתיאור "הסוג הגרוע ביותר של קנאה" אותה חש ריד לאחר שגילה כי חברתו בגדה בו.
דייוויד בואי שר קולות רקע בשיר זה, אליהם התייחס ריד בהערות שצירף לאלבום האוסף "NYC Man" מ-2003: "זה לא צליל שהייתי מסוגל לפתח גם אם הייתם משאירים אותי לבד עם תוכנת מחשב למשך שנה.
אבל לדייוויד יש אוזן לקטעים האלה...
רצועות בונוס הנכללות בהוצאה המחודשת מ-2002
Tragic Kingdom ("ממלכה טראגית") הוא אלבום האולפן השלישי של להקת הסקא האמריקאית נו דאוט.
האלבום הופץ ב-10 באוקטובר 1995, ב-Trauma Records, השייכת לחברת התקליטים אינטרסקופ.
האלבום הופק על ידי מתיו ויילדר ואת המיקסים ערך פול פאלמר.
ההקלטות נערכו ב-11 אולפנים שונים בלוס אנג'לס רבתי ובוצעו בין מרץ 1993 לאוקטובר 1995. בין השנים 1995 ל-1998, הופצו ממנו שבעה סינגלים, הכוללים את השיר "Just a Girl", שנכנס למצעדים בילבורד הוט 100 ומצעד הסינגלים הבריטי, ואת "Don't Speak", שעמד בראש Billboard Hot 100 airplay והגיע ל"חמשת הטובים" במצעדים רבים.
רוב מבקרי המוזיקה כתבו ביקורות חיוביות על האלבום, ובטקס פרסי גראמי ה-39 הייתה הלהקה מועמדת לתגלית השנה ולאלבום הרוק הטוב ביותר.
האלבום מכר כ-16 מיליון עותקים בכל רחבי העולם, וזכה בתואר "אלבום יהלום" מה-Recording Industry Association of America.
האלבום תרם רבות לתחייתו המחודשת של ז'אנר הסקא בשנות התשעים, בכך ששכנע חברות הקלטה להחתים להקות מהז'אנר ובכך שמשך תשומת לב מצד המיינסטרים.
נו דאוט יצאה בסבב הופעות לקידום האלבום.
סבב זה תוכנן על ידי Project X ונמשך כשנתיים וחצי.
אחת מההופעות הראשונות, באנהיים, צולמה והפכה לאלבום Live in the Tragic Kingdom שהופץ בתחילה ב-VHS ולאחר מכן ב-DVD.
האלבום דורג במקום ה-441 ברשימת 500 האלבומים הטובים ביותר של המגזין רולינג סטון.
Trail of Tears ("נתיב הדמעות", תעתיק: "טרייל אוף טירס") היא להקת מטאל גותי נורווגית.
הלהקה נוסדה ב-1994 על ידי הסולן רוני ת'ורסן, בשם Natt.
ב-1997 שינתה את שמה ל-Trail of Tears.
הלהקה מנגנת מטאל גותי סימפוני סקנדינבי בסגנון הדומה לטריסטניה (המוקדמת) ו-The Sins of Thy Beloved.
הלהקה הרבתה להשתמש בשירת היפה והחיה המנגידה ביו הגרואלינג של ת'ורסן לשירת סופרן מלאכית שסיפקו הלנה אירן מיכאלסן ולאחר מכן קתרין פאולסן.
הלהקה הוקמה ב-1994 בשם Natt על ידי הסולן רוני ת'ורסן, בשם Natt אך רק ב-1997 פרצה וחתמה על חוזה הקלטות.
את קול הסופרן סיפקה הלנה אירן מיכאלסן לאלבומים Disclosure in Red ו-Profoundemonium, אך עזבה בשנת 2000 זמן קצר לאחר צאת האלבום השני.
היא הוחלפה בזמרת קתרין פאולסן.
הלהקה הוציאה עוד מספר אלבומים כאשר מספר חברי הרכב עוזבים ואחרים מצטרפים.
בשנים 2010–2012 עזבו את הלהקה מספר חברים אך השבר הגדול אירע ב-2013 כאשר ת'ורסן, מייסד הלהקה, ועוד מספר נגנים הודיעו על עזיבת הלהקה בעקבות סכסוכים פנימיים.
בעקבות גל העזיבות התפרקה הלהקה והיא הפסיקה את פעילותה.
ב-2020 חידשה הלהקה את פעילותה, כאשר חזר אליה הסולן רוני ת'ורסן והצטרפו הזמרת איילין והמתופף ג'ונתן פרס, אחרי שפוטרו מסירניה.
ב-17 בספטמבר 2022 פרסמה איילין פוסט בפייסבוק ובו כתבה שהלהקה תחל בהקלטת אלבום חדש באוקטובר 2022. במאי 2024 הוציאה הלקה מיני-אלבום (EP) בשם Winds of Disdain.
Ailyn - זמרת, שירה נשית (2020–היום)
translatewiki.net הוא אתר אינטרנט לתרגום המופעל על ידי הרחבת התרגום של מדיה-ויקי.
מבחינת כמות דפי ויקי זהו האתר ה־13 בגודלו בעולם, ומשתמשים בו כ־9,000 מתרגמים.
יש בו ולמעלה מ־50,000 מחרוזות המקיפות יותר מ-20 מיזמים של קרן ויקימדיה, בראשם מדיה-ויקי עצמה.
מיזמים נוספים שזמינים לתרגום באתר הם , OpenStreetMap, , , ואחרים.
התרומה לאתר חופשית לכל פרט, ללא כל הגבלה משמעותית.
איכות המיזם נמדדת על ידי התנועה של פעילות המתרגמים.
התרגומים נוספים מידית אל מסד הנתונים של האתר ומסתנכרנים עם מאגרי הקוד.
ייבוא מחרוזת מתורגמת מ־translatewiki.net אל מיזמי ויקימדיה לסוגיהם ושפותיהם, לא אמור לארוך יותר מימים בודדים.
עורך התרגומים של התוכנה מכיל את המאפיינים הבאים:
בדיקת תקינות אוטומטית בזמן־אמת באמצעות מצד מכונת התרגום עצמה
תצוגת תיעוד הקשר ("Context") לעזרת המתרגמים
מתן ייחוס לכל משתמש שתרם לתרגום
אפשרות לתצוגה במצב תרגום פשוט, מצב "דף" לתרגומים ארוכים יותר שמכילים טקסט עשיר, ומצב סקירה
קיצורי מקשים שמוסיפים אוטומטית טקסט טכני
האתר הוקם על ידי ניקלאס לקסטרום בסביבות 2006 ככלי ללוקליזציה של התכנים הכתובים בשפות שונות במדיה ויקי.
ונעשה במטרה לשפר את מאפייני ה הקיימים המשמשים במלאכת התרגום.
בסוף 2007 הצטרף סיברנד מאזלאנד לצוות הפיתוח של הכלי, והמתחם של האתר התוכנה שונה ל־translatewiki.net הנוכחי.
באפריל 2008 הכלי תמך בלמעלה מ־100 שפות, ו-200 הרחבות שונות של מדיה ויקי.
למרות היות המיזם התנדבותי הוא הוכר כבעל תפקיד מרכזי בהצלחתה הגלובלית של ויקימדיה, ושל מיזמים ויקימדים שונים שהואצו על ידו, כמו ויקיפדיה עצמה, ב-280 שפות.
ב־2009 זכה המיזם לשדרוג במהלך קיץ הקוד של גוגל, בניצוחו של לקסטרום עצמו.
ב־2011 הוצגו מאפייני ההגהה החדישים של כלי התרגום, וב־2012 התרחב מנוע התרגום גם למיזמים ויקיפדיים המשתמשים ב־Translate.
ב־2013 התוכנה שופצה במהלך מיזם "Translate User eXperience" שבו הוטמעו שינויים באופי הניווט בתוכנה, בממשק העריכה, באפשרויות העיצוב, הסינון, וחיפוש התכנים.
הפורמטים שלהלן נתמכים באופן מלא, או כמעט מלא, על ידי כלי התרגום:
מדיה ויקי – ממשק ודפים.
- גרסת בטא, תמיכה חלקית.
Transact-SQL או TSQL היא שפת פיתוח לבסיסי נתונים רלציוניים של מיקרוסופט ו-Sybase.במילים אחרות - זו שפת תכנות המשמשת לעבודה מול SQL Server, הכלי לניהול בסיסי נתונים של מיקרוסופט (לכל כלי לניהול בסיסי נתונים כדוגמת אורקל או טרדטה יש גרסת SQL משלו).
השפה היא ייעודית לטיפול בנתונים ובבסיסי נתונים, ולכן אינה משמשת - למשל - לעיצוב ולטיפול בממשקי משתמש; המנוע
שלה יעיל יחסית בטיפול בביצוע פקודות DML אך לא בחישובים מתמטיים מורכבים ובעיבוד מחרוזות וסובלת ממגוון דל יחסית של פונקציות שתומכות בכך.
SQL, ראשי תיבות של Structured Query Language (שפת שאילתות מובנית), היא שפת מחשב דקלרטיבית
תקנית, כאשר TSQL מרחיבה במקרים רבים את התקן וכוללת יכולות שאינן כלולות בו.
כל היכולות וההרחבות האלו הופכות את TSQL ל-Turing Complete
הערה מתודית: בשל החפיפה בתכנים, בניגוד לערך SQL Server המתמקד במה (יש בכלי),
ערך זה מתמקד באיך (משתמשים בו).
סביבות הפיתוח המקובלות ל-TSQL הן:
SSMS– סביבת הפיתוח הייעודית ל-SQL Server של מיקרוסופט.
ויז'ואל סטודיו – סביבת הפיתוח הכללית של מיקרוסופט.
ניתן בנוסף להשתמש בכלי פיתוח של צד שלישי.
התממשקות לשם הרצת פקודות יכולה להיעשות באחת הדרכים הבאות:
דרך שורת פקודה (Command Line).
דרך תוכנות שמתחברות (Connection) ל-SQL Server בטכנולוגיות כמו ODBC, OLEDB וכו', ושמשמשות כממשק משתמש המתממשק לשכבת הנתונים (Data Layer).
למשל- קוד ASP הכולל פקודות TSQL לשליפת נתונים, אותם הוא מעצב ומציג כקובץ html בדפדפן.
פקודות TSQL ניתן לאגד לסקריפטים הכוללים פקודות רבות ושיכולות לקבל פרמטרים בחלק מהמקרים
פרוצדורות – מבצעות משימה מוגדרת.
פונקציות – מחשבות ומחזירות ערך או סט נתונים.
טריגר על טבלה (DML Trigger) – המופעל כשנתונים משתנים.
טריגר על דטבייס (DDL Trigger) – המופעל כשחל שינוי באובייקטים בדטבייס.
ג'וב – סקריפט המתוזמן לביצוע באופן אסינכרוני.
קובצי טקסט חיצוניים הכוללים פקודות TSQL ושניתן להפעילם (למשל- דרך שורת פקודה).
TSQL מאפשר תכנות פרוצדורלי, למשל:
פירוק של משימה למספר פרוצדורות משנה, והפעלתן על פי הסדר הלוגי מתוך הפרוצדורה הראשית.
שימוש ב-Try & Catch לטיפול בשגיאות (שיגרת שגיאה).
בנוסף לכל הנ"ל כדאי לציין יכולות כמו:
שימוש בפרמטרים ובמשתנים מקומיים (Local Variables) שמתאימים לכל סוגי הנתונים הנתמכים על ידי SQL Server, כולל משתני טבלה.
אין תמיכה במשתנים גלובליים, וניתן לשנות את ערכי הפרמטרים כמו המשתנים.
הרצה אסינכרונית של סקריפטים דרך ג'ובים או Service Broker.
הרצת שורות פקודה מתוך סקריפטים (בנוסף ליכולת להריץ סקריפטים בעזרת שורת פקודה).
מרכיב בסיסי במערכת בסיסי נתונים ובשפת SQL הוא שימוש בטרנזקציות כדי להבטיח שסדרה של פעולות מתבצעת במלואה באופן תקין (מתבצע Commit) או אינה מתבצעת כלל
ב-TSQL ניתן להגדיר סדרה של פעולות כטרנזציה, כאשר כל פעולה בפני עצמה היא טרנזקציה במשתמע (Implicitly), וכך אם עוצרים פעולת עדכון באמצע – אף נתון אינו מתעדכן והטרנזקציה מתבטלת (Roll Back).
ל-TSQL יש יכולות מוגבלות יחסית ברקורסיה פרוצדורלית בה פרוצדורה או פונקציה קוראות לעצמן, והיא מוגבלת ל-32 רמות קינון.
מנגד יש תמיכה טובה יחסית בשאילתות היררכיות בהן פקודת שליפה פונה לעצמה.
מתייחס ללב ליבה של שפת SQL לגרסאותיה השונות והיא היכולת לשלוף ולשנות נתונים בעזרת פקודות.
Update – שינוי נתונים קיימים (עדכון).
במקרה של Select ניתן לצרף פסוקיות שמעצבות ומגדירות את סט הנתונים הנשלף:
מאילו טבלאות לשלוף, בעזרת האופרטורים From, Join, Apply.
כללי ההתאמה בין הנתונים מהמקורות השונים (למשל- לשלוף רק את השורות שיש ביניהן התאמה או לחלופין את אלו שאין להן התאמה).
ראו להלן בתת-הסעיף "פעולות על קבוצות".
כל זאת בעזרת אופרטורים כדוגמת On, In, Exist.
אילו עמודות (ומאילו טבלאות) להציג.
אגרגציה (קיבוץ) של שורות וסכימה על עמודות.
אילו שורות להציג, פלטור של הנתונים הגולמיים ושל ערכים המקובצים; בעזרת האופרטורים Where, Having, On.
חישובים ברמת השורה המתבססים על שורות אחרות (פונקציות חלון).
מיון סט הנתונים המוצג בעזרת האופרטור Order By.
על הנתונים הנשלפים ניתן לבצע חישובים ומניפולציות בהתאם לסוג הנתונים ובעזרת פונקציות שונות של TSQL:
חישובים אריתמטיים ומתמטיים על נתונים וסוגי נתונים מספריים.
חישובי תאריכים על נתונים וסוגי נתונים המייצגים תאריכים.
מניפולציות על טקסטים וסוגי נתונים טקסטואליים כולל תמיכה באותיות בשפות שונות (Collation).
המרה של נתונים מסוג אחד לאחר (Cast, Convert).
הצגת נתונים חלקיים כשאין צורך להציג את כולם או כשמתבקש להציג כמות מוגבלת (Top).
ניתן לצרף לפקודות ה-DML "רמזים" (Hints) כדי לגרום למערכת לפעול בדרך מסוימת (למשל- להשתמש באינדקס מסוים ולא באחר).
בנוסף, ניתן לעשות שימוש ביכולות הרבות של שאילתות ה-Select כדי לקבל מידע על המערכת ממקורות כדוגמת:
טבלאות מערכת הכוללות מידע על המערכת עצמה (Meta Data).
DMVהכוללים מידע על השימוש השוטף במערכת.
יש מספר כלים שמאפשרים לשלוף על ידי פקודות Select מידע ממקורות חיצוניים כמו שרתים או קבצים (OpenQuery, Linked Server).
תורת הקבוצות מונחת בבסיס התאוריה של בסיסי הנתונים הרלציוניים, ופעולות בין סטים של נתונים ניתנות לאינטרפרטציה כפעולות על קבוצות.
הדבר אמור בעיקר לגבי מספר אופרטורים שמייצגים במפורש פעולות כאלו:
בנוסף לשלוש הפקודות שצוינו (Insert, Update, Delete), יש ל-TSQL פקודות ייעודיות למקרים מיוחדים:
Truncate – פקודת מחיקה מהירה לטבלה שלמה.
Bulk Load, BCP ועוד – שליפה יעילה מקבצי טקסט, גליונות אלקטרוניים, קובצי XML וכו' לתוך טבלאות, ולהפך.
Linked Server - ביצוע פעולות DML בשרתים אחרים (לאו דווקא SQL Server).
פקודות DML תומכות בכלים וסוגי נתונים מיוחדים כמו:
Geo Spatial – יצוג נקודות גאומטריות במישור או נקודות גאוגרפיות על פני כדור הארץ.
Hierarchyid – יצוג היררכיות, בעיקר לייעול הטיפול ומניעת רקורסיות וחישובים מורכבים ולא יעילים.
XML – פעולות DML על קבצים ומשתנים מסוג XML.
קינון סטים של נתונים ו-CTE- פעולות על הגדרה של שליפה מטבלה במקום על הטבלה במישרין.
שימוש בפונקציות CLR שנכתבו ב-#C בדרך כלל, ומאפשרות לשלב יכולות פרוצדורליות בשפת SQL הדקלרטיבית.
מתייחס בראש ובראשונה לפקודות ליצירה וטיפול בטבלאות, להבדיל מפקודות DML המשמשות לטיפול בנתונים שבטבלאות, אך במשמעותו הרחבה יותר הוא מתייחס לכל הטיפול באובייקטים השונים של SQL Server, מלבד הנתונים עצמם.
TSQL מאפשרת לעבוד עם האובייקטים השונים, ליצור ולשנות אותם, להפעיל אותם וכו'.
כל הפעולות המתבצעות על SQL Server, גם אם הן נעשות דרך הממשק הגרפי תוך שימוש באשפים (Wizards) ובעכבר, מתורגמות לפקודות TSQL.
טיפול והתייחסות לארכיטקטורה של SQL Server (שרת => דטבייס => סכמה => טבלה), ולאובייקטים השונים:
Alter - שינוי אובייקט קיים.
ביצוע ותזמון פעולות תחזוקה תקופתיות הכוללות גיבויים, טיפול בפרגמנטציה בטבלאות ובאינדקסים.
מניעה והתאוששות מתקלות בשרת (High Availability and Data Recovery) – שחזור דטבייסים מגיבויים, הפעלת שרתי גיבוי.
הגדרת משתמשים והענקת ושלילת הרשאות לגישה ושימוש בנתונים ובאובייקטים השונים:
יצירה, הפעלה ותחקור של מעקבים (Trace, Profiler, Extended Events) על השרת, למניעה ופתרון תקלות.
העיבוד הפיזי לעומת העיבוד הלוגי על פי תקן ANSI
היותה של TSQL שפה הצהרתית (באותו אופן כמו כל גרסה אחרת של SQL) מתבטאת בכך שהיא קרובה לשפה טבעית יותר משפות תכנות אחרות, למשל -
היא פקודת TSQL תקנית המהווה תרגום מילולי מקורב למשפט "שלוף שם ומשפחה מטבלת סטודנטים של כל אלו שנולדו בישראל ומיין לפי משפחה ושם".
בשפת תכנות אימפרטיבית כדוגמת C או ג'אווה פקודה כזו תוחלף באופן כללי בסדרת הוראות טכניות ליצירת קישור (Connection) לבסיס הנתונים, שליפה בלולאה של הנתונים, מיונם (בעזרת קוד או הפעלת מתודה מתאימה) והצגתם על המסך.
הסדר הלוגי של הפסוקיות בפקודת Select טיפוסית מתאימה לצורת הדיבור הטיפוסית ולא לאופן בו הפעולה מתבצעת באופן פיזי, ולכן העיבוד הפיזי של השאילתה על ידי המנוע הוא בסדר שונה מאופן כתיבתה.
למשל- בשפה מדוברת אנו עשויים לומר "הבא לי את המזלג ממגירת הסכו"ם שבארון", בעוד שפיזית הפעולה מתבצעת בסדא הפוך: "גש לארון, מצא את מגירת הסכו"ם, מצא את הסכום" וכו'.
העיבוד של פקודת Select לפי תקן ANSI SQL יהיה כדלקמן
פסוקית ה-From מתבצעת, ה-Cross Join או המכפלה הקרטזית נוצרת משתי הטבלאות ונוצרת טבלה וירטואלית Vtable1
פסוקית ה-On מתבצעת על Vtable1, ורק הרשומות שעומדות בתנאי g.Userid=u.Userid נכנסות לטבלה הווירטואלית Vtable2.
אם מתבצעת פקודה הכוללת Outer Join - הרשומות המתאימות שנמחקו מ-Vtable2 מתווספות ל-Vtable3, למשל בשאילתה הבאה:
כל השורות מטבלת users שלא נמצאו להם התאמות בטבלת groups מתווספות ל-Vtable3.
פסוקית ה-Where מתבצעת, ובמקרה זה - רק רשומות של Smith מתווספות לטבלה הווירטואלית הבאה - Vtable4.
פסוקית ה-Group By מתבצעת; למשל אם הפקודה היא:
אזי Vtable5 תכלול רשומות מ-Vtable4 שקובצו, במקרה זה לקבוצות לפי עמודה GroupName.
פסוקית ה-Having מתבצעת על הקבוצות של ה-Group By (בניגוד ל-Where שמתבצע לפני), והרשומות שעומדות בתנאי נכנסות לטבלה וירטואלית Vtable6. למשל:
פסוקית ה-Select מתבצעת לקראת הסוף (למרות שהיא ראשונה בפקודה!) בתור טבלה וירטואלית Vtable7.
פסוקית ה-Distinct מתבצעת, שורות כפולות מתוך Vtable7 מוסרות, והתוצאה מוחזרת בתור טבלה וירטואלית Vtable8.
פסוקית ה-Order By מתבצעת, הרשומות ממויינות ומוחזרות בתור Vcursor9. זהו Cursor ולא טבלה וירטואלית שכן ANSI מגדיר סט רשומות ממויין בתור Cursor (סט או קבוצה על פי הגדרתה בתורת הקבוצות מוגדר כאוסף של איברים, לסדר שלהם אין חשיבות, ולכן השימוש במונח Cursor למקרה בו יש חשיבות לסדר).
Trafalgar (טרפלגר) הוא האלבום התשיעי של להקת בי ג'יז.